
privind înfiinţarea unei structuri de audit public intern în cadrul  
Regiei Autonome Apă - Canal AQUATIM Timişoara 
Având în vedere legislaţia apărută în ultimi ani şi dorinţa de a utiliza fondurile publice şi patrimoniul public într-un mod foarte riguros a apărut necesitatea creări unei structuri de Audit Public Intern în cadrul R.A.A.C. AQUATIM Timişoara care derivă din:

- evaluarea periodică a sistemelor de conducere şi control intern, cu scopul de a stabili dacă acestea funcţionează economic, eficace şi eficient, pentru identificarea deficienţelor şi formularea recomandărilor de corectare a acestor deficienţe;

- examinarea periodică a criteriilor stabilite în vederea implementării obiectivelor şi sarcinilor, pentru a constata dacă aceste criterii sunt corecte şi a aprecia dacă rezultatele sunt conforme cu obiectivele;

- examinarea periodică a acţiunilor asupra efectelor financiare, sub aspectul respectării ansamblului principiilor, regulilor procedurale si metodologice care le sunt aplicabile.


În conformitate cu recomandările din adresa cu nr. 109090/06.10.2005 de la Ministerul Finantelor Publice (Anexa 1), precizăm că la RAAC Aquatim este posibilă înfinţarea unei structuri de audit intern şi este de dorit acest lucru datorită implicării în programe internaţionale care necesită proceduri de lucru specifice. 

În prezent implicarea regiei în programul ISPA, prin care R.A.A.C. AQUATIM a primit 34 milioane EURO nerambursabili, prin complexitatea şi specificitatea problemelor cu care se confruntă regia, consultantul (reprezentat prin firma M.W.H. SA Belgia) recomandă existenţa unui birou propriu de audit în cadrul regiei care să dea asigurări şi consiliere conducerii pentru buna administrare a veniturilor şi cheltuielilor publice, perfecţionând activitatea regiei.

O altă modalitate privind necesitatea înfiinţării unui compartiment propriu de audit este iminentă dezvoltare a R.A.A.C. AQUATIM, ca  operator unic la nivelul întregului judeţ, în scopul de atragere de noi fonduri de coeziune, rezultând astfel probleme mult mai complexe.


De asemenea, în conformitate cu Legea nr. 672/2002 art. 9 pct. c se poate înfiinţa un compartiment intern de audit, precum şi cu Hotărârea Consiliului de Administraţie nr. 32/22.06.2005 privind aprobarea organigramei R.A.A.C. Aquatim.

În concluzie, propunem înfiinţarea unei structuri de audit intern propriu în cadrul  Regiei Autonome Apă - Canal AQUATIM Timişoara .

